The Avengers: Age of Ultron

***The Avengers: Age of Ultron*** er en amerikansk superheltfilm fra 2015, skrevet og regissert av Joss Whedon. De mest sentrale rollene spilles av Robert Downey jr., Chris Evans, Mark Ruffalo, Chris Hemsworth, Scarlett Johansson, Jeremy Renner, Samuel L. Jackson, Aaron Taylor-Johnson, Elizabeth Olsen og James Spader.

## Handling
Tony Starks eksperiment med et program som er ment for å være med på å skape fred slår brutalt feil, og den onde og mektige roboten Ultron reiser seg. The Avengers, med blant andre Iron Man, Captain America, Hulk, Thor, Black Widow og Hawkeye, må dermed slå seg sammen igjen, og de henter i tillegg inn ytterligere forsterkninger for å beskytte verden fra denne nye og enorme trusselen. Noen av de nye alliansene er også av det ubehagelige slaget, og etter fallet til S.H.I.E.L.D. har ikke heltene noen andre enn seg selv å stole på, noe som byr på utfordringer.

## Rolleliste
* Robert Downey jr. som Tony Stark/Iron Man
* Chris Hemsworth som Thor
* Mark Ruffalo som Bruce Banner/Hulk
** Lou Ferrigno som stemmen til Hulk
* Chris Evans som Steve Rogers/Captain America
* Scarlett Johansson som Natasha Romanoff/Black Widow
* Jeremy Renner som Clint Barton/Hawkeye
* Don Cheadle som James Rhodes/War Machine
* Aaron Taylor-Johnson som Pietro Maximoff/Quicksilver
* Elizabeth Olsen som Wanda Maximoff/Scarlet Witch
* Paul Bettany som Vision og stemmen til J.A.R.V.I.S/ Vision
* Cobie Smulders som Maria Hill
* Anthony Mackie som Sam Wilson/Falcon
* Hayley Atwell som Peggy Carter
* Idris Elba som Heimdall
* Stellan Skarsgård som Erik Selvig
* Samuel L. Jackson som Nick Fury
* James Spader som Ultron
* Thomas Kretschmann som Wolfgang von Strucker
* Claudia Kim som Helen Cho
* Linda Cardellini som Laura Barton
* Andy Serkis som Ulysses Klaw
* Henry Goodman som Dr. List
* Julie Delpy som Madame B.
* Kerry Condon som stemmen til FRIDAY
* Josh Brolin som Thanos

## Om filmen
Filmen har premiere 22. april 2015. Den er en direkte oppfølger til *[[The Avengers]]* (2012).

*The Avengers: Age of Ultron* er den ellevte filmen i Marvels superheltfilmserie, og er en avslutning på det Marvel kaller *fase 2* av serien. Tidligere filmer i filmserien inkluderer:

* *[[The Incredible Hulk]]* (2008)
* *[[Iron Man (film)|Iron Man]]* (2008)
* *[[Iron Man 2]]* (2010)
* *[[Thor (film)|Thor]]* (2011)
* *[[Captain America: The First Avenger]]* (2011)
* *[[The Avengers]]* (2012)
* *[[Iron Man 3]]* (2013)
* **' (2013)
* ''[[Captain America: The Winter Soldier]]'' (2014)
* ''[[Guardians of the Galaxy (film)|Guardians of the Galaxy]]'' (2014)

I tillegg eksisterer TV-seriene ''[[Agents of S.H.I.E.L.D.]]'', ''[[Agent Carter]]'', ''[[Daredevil (TV-serie)|Daredevil]]'' og kommende ''[[A.K.A. Jessica Jones]]'' i samme univers.

=== Produksjon ===
I 2011 ble det diskutert å lage en oppfølger til ''The Avengers'', og i kjølvannet av filmens suksess ble det rett etter premieren i mai 2012 kunngjort at oppfølgeren var i utvikling. De fleste av hovedrolleinnehaverne hadde kontraktsfestet å være med i oppfølgeren, unntatt [[Robert Downey jr.]], som hadde en firefilmskontrakt som gikk ut etter ''[[Iron Man 3]]''. I august 2012 bestemte [[Joss Whedon]] seg for å regissere oppfølgeren. Whedon uttalte at han allerede i desember 2012 hadde en plan for manuset for filmen, og sa at død vil spille en vesentlig rolle i filmen. I april 2013 ble det sagt at filmingen ville starte tidlig i 2014, og at søsknene Quicksilver og Scarlet Witch skulle være med i filmen. Høsten 2013 ble det bekreftet at [[Aaron Johnson|Aaron Taylor-Johnson]] og [[Elizabeth Olsen]] hadde fått rollene som disse to, slik det var blitt ryktet i lengre tid. Sent i august ble det annonsert at [[James Spader]] var klar for å spille Ultron, antagonisten i filmen.

Under [[San Diego Comic-Con International]] 2013 bekreftet Whedon at Hawkeye og Black Widow skulle være med i oppfølgeren. [[Mark Ruffalo]] bekreftet via sin [[Twitter]]-konto allerede i mars 2013 at han var klar for filmen. I august fulgte [[Chris Evans]] på via en artikkel i [[Deadline]], mens [[USA Today]] rapporterte i august at [[Samuel L. Jackson]] var klar for å returnere. I september gjorde både [[Chris Hemsworth]] og [[Scarlett Johansson]] det klart at de fortsetter i sine roller.

=== Oppfølgere ===
Det er bekreftet at den neste ''Avengers''-historien kommer i to deler: **' (planlagt i 2018) og ** (2019). Anthony og Joe Russo vil regissere den todelte filmen, mens Christopher Markus og Stephen McFeely har blitt hanket inn til å skrive manus (disse fire hadde for øvrig de samme funksjonene i *Captain America: The Winter Soldier*). Begge disse filmene vil bli filmet samtidig, og innspillingene starter etter planen i 2016.

## Annet
* Saoirse Ronan ble vurdert for rollen som Scarlet Witch.
* James Spader var Joss Whedons første og eneste valg for rollen som Ultron, på grunn av sin «hypnotiske stemme som kan være skremmende rolig og fengslende, samtidig som den er menneskelig og humørfylt.»
* *Age of Ultron *vil bli den siste Avengers-filmen med Joss Whedon som regissør. Filmens to oppfølgere, *Avengers: Infinity War Part 1 og Avengers: Infinity War Part 2* vil bli regissert av brødrene Joe og Anthony Russo. De to er allerede kjent med Marvel-universet, der de sammen har regissert *[[Captain America: The Winter Soldier]].*

## Referanser


## Eksterne lenker
* 
*